Sijamuodot

· Sijamuodoissa taipuvat sanaluokista ennen kaikkea substantiivit, adjektiivit, pronominit ja numeraalit. > Näitä sanaluokkia kutsutaan tämän takia nomineiksi. Verbien nominaalimuodotkin voivat taipua sijamuodoissa (esim. juostessa, juoksemalla, juoksemaan). Nominaalimuodot ovat kuitenkin sanaluokaltaan verbejä, joten ne eivät ole nomineja.
· Suomen kielessä on laskutavasta riippuen 14 tai 15 sijamuotoa (akkusatiivia ei aina tulkita sijamuodoksi). 

· Akkusatiivi on vajaa sijamuoto, sillä vain seitsemällä sanalla eli persoonapronomineilla ja kysymyssanalla kuka on oma akkusatiivi-muoto. Kyseisten sanojen muodot ovat minut, sinut, hänet, meidät, teidät, heidät ja kenet.
· Nominien sijamuototaivutus toteutuu sekä yksikössä että monikossa.  
· Sijamuodot jaetaan neljään eri ryhmään:

· Kieliopilliset sijat, joilla on kieliopillinen tehtävä lauseenjäsennyksessä:

· Nominatiivi (auto, joka, yksi)

· Genetiivi (auton, jonka, yhden) 

· Partitiivi (autoa, jota, yhtä)

· Olosijat

· Translatiivi (autoksi, joksi, yhdeksi)

· Essiivi (autona, jona, yhtenä)

· Paikallissijat

· Sisäpaikallissijat

· Inessiivi (autossa, jossa, yhdessä)

· Elatiivi (autosta, josta, yhdestä)

· Illatiivi (autoon, johon, yhteen)

· Ulkopaikallissijat

· Adessiivi (autolla, jolla, yhdellä)
· Ablatiivi (autolta, jolta, yhdeltä)

· Allatiivi (autolle, jolle, yhdelle)
· Harvinaiset sijat

· Abessiivi (autotta, jotta, kolmatta)

· Komitatiivi (autoineen, kolmansineen)

· Instruktiivi (täysin, voimin, jaloin)

· Akkusatiivi (minut, sinut, kenet)

